25. janvāris

25. janvāris ir gada 25. diena pēc Gregora kalendāra. Līdz gada beigām ir atlikušas 340 dienas (341 garajā gadā).

Vārda dienas 
Sigurds, Zigurds

Notikumi 
 1533. gads — Anglijas karalis Henrijs VIII slepus apprecēja Annu Boleinu un vēlāk tika izslēgts no Romas Katoļu baznīcas par viņa iepriekšējās laulības ar Aragonas Katrīnu šķiršanu pretēji pāvesta gribai.
 1554. gads — Brazīlijā dibināta Sanpaulu pilsēta.
 1658. gads — Jaunās Amsterdamas gubernators aizliedza tenisu, jo tas traucējot ļaudīm nodoties lūgšanām.
 1799. gads — ASV tika patentēta mehāniskā sējmašīna.
 1802. gads — Napoleons Bonaparts ievēlēts par Itālijas prezidentu.
 1858. gads — pirmo reizi tika atskaņots Mendelszona "Kāzu maršs".
 1878. gads:
 krievu torpēda nogremdēja turku tvaikoni (pirmā reize pasaulē, kad ar torpēdu nogremdēts kuģis).
 Leidenes Universitātē atvērta pasaulē pirmā teorētiskās fizikas katedra.
 1881. gads — Tomass Edisons un Aleksandrs Greiems Bells nodibināja Oriental Telephone Company.
 1905. gads — Dienvidāfrikā atrasts līdz šim lielākais dimants "Kulinans" (3106 karāti).
 1917. gads — Dānijas Vestindija tika pārdota ASV par 25 miljoniem ASV dolāru.
 1919. gads — dibināta Tautu Savienība.
 1924. gads — Francijas pilsētā Šamonī sākās pirmās ziemas olimpiskās spēles.
 1946. gads — ASV raķešlidmašīnas Bell X-1 pirmais lidojums.
 1947. gads — Honkongā avarēja Filipīnu lidmašīna ar 5 miljonu dolāru vērtu zelta un naudas kravu.
 1955. gads — Kolumbijas Universitātes zinātnieki izveidoja atompulksteni, kas rāda precīzu laiku ar nobīdi 1 sekunde 300 gados.
 1961. gads — Disneja animācijas filmas "101 dalmācietis" pirmizrāde.
 1971. gads — Indijā izveidots Himāčala Pradēšas štats
 1994. gads — palaista Mēness zonde Clementine.
 1999. gads — 6,0 ballu stipra zemestrīce Kolumbijas rietumos, kurā dzīvību zaudēja vismaz 1000 cilvēku.
 2004. gads:
 Mars Exploration Rover visurgājējs Opportunity nolaidās uz Marsa virsmas.
 pieņemts pašreizējais Gruzijas karogs.
 2006. gads — Hamās ieguva vairākumu Palestīniešu Likumdevēju padomes vēlēšanās.
 2021. gads — pasaulē ar COVID-19 oficiāli reģistrēto saslimšanas gadījumu skaits pārsniedza 100 miljonus.

Dzimuši 
 17. gads — Mesalīna (Messalina), romiešu imperatore (mirusi 48. gadā)
 1627. gads — Roberts Boils (Robert Boyle), īru ķīmiķis (miris 1691. gadā)
 1736. gads — Žozefs Lagranžs (Joseph Louis Lagrange), Itālijā dzimis Francijas matemātiķis (miris 1813. gadā)
 1759. gads — Roberts Bērnss (Robert Burns), skotu rakstnieks un dzejnieks (miris 1796. gadā)
 1783. gads — Viljams Kolgeits (William Colgate), ASV uzņēmējs (miris 1857. gadā)
 1832. gads (j.s., pēc v.s. ) — Ivans Šiškins (Иван Иванович Шишкин), krievu gleznotājs (miris 1898. gadā)
 1874. gads — Somersets Moems (W. Somerset Maugham), britu rakstnieks (miris 1965. gadā)
 1880. gads:
 Fricis Bārda, latviešu dzejnieks (miris 1919. gadā)
 Hugo Betings (Hugo Betting), vācu regbists, olimpiskās sudraba medaļas ieguvējs
 1882. gads — Virdžīnija Vulfa (Virginia Woolf), angļu rakstniece (mirusi 1941. gadā)
 1913. gads — Vitolds Lutoslavskis (Witold Roman Lutosławski), poļu komponists (miris 1994. gadā)
 1917. gads — Velta Rūķe-Draviņa, latviešu valodniece un folkloriste (mirusi 2003. gadā)
 1928. gads — Eduards Ševardnadze (ედუარდ შევარდნაძე), padomju un gruzīnu politiķis, Gruzijas prezidents (miris 2014. gadā)
 1933. gads — Korasona Akino (Corazón Aquino), Filipīnu prezidente (mirusi 2009. gadā)
 1937. gads — Anžs Felikss Patasē (Ange-Félix Patassé), Centrālāfrikas Republikas prezidents (miris 2011. gadā)
 1938. gads — Vladimirs Visockis (Владимир Высоцкий), padomju dziedātājs, aktieris (miris 1980. gadā)
 1942. gads — Eusebiu (Eusébio da Silva Ferreira), portugāļu futbolists (miris 2014. gadā)
 1962. gads — Kriss Čelioss (Chris Chelios), amerikāņu hokejists
 1980. gads — Šavi (Xavi), Spānijas futbolists
 1981. gads:
 Ališija Kīsa (Alicia Keys), ASV dziedātāja, pianiste, komponiste
 Toše Proeskis (Тоше Проески), maķedoniešu mūziķis (miris 2007. gadā)
 1982. gads — Noemi (Veronika Skopeliti), itāliešu dziedātāja.
 1984. gads — Ilze Gribule, latviešu šķēpmetēja
 1985. gads — Tīna Karola (Тіна Кароль), Ukrainas dziedātāja
 1986. gads — Guntis Galviņš, latviešu hokejists

Miruši 
 1559. gads — Kristiāns II (Christian 2.), Dānijas, Norvēģijas un Zviedrijas karalis (dzimis 1481. gadā)
 1885. gads — Čārlzs Džordžs Gordons (Charles George Gordon), britu ģenerālis (dzimis 1833. gadā)
 1892. gads — Bavārijas Ludovika Vilhelmīne (Ludovika Wilhelmine von Bayern), Bavārijas hercogiene (dzimusi 1808. gadā)
 1908. gads — Mihails Čigorins (Михаил Чигорин), krievu šahists (dzimis 1850. gadā)
 1932. gads — Pēteris Stučka, Latvijas jurists un politiķis (dzimis 1865. gadā)
 1941. gads — Robērs Linzeljē (Robert Linzeler), franču burātājs (dzimis 1872. gadā)
 1947. gads — Als Kapone (Alfonso Capone), amerikāņu mafijas darbonis (dzimis 1899. gadā)
 1952. gads — Sveidns Bjernsons (Sveinn Björnsson), pirmais Islandes prezidents (dzimis 1881. gadā)
 1971. gads — Hermanis Hots (Hermann Hoth), vācu ģenerālis (dzimis 1885. gadā)
 1972. gads — Erhards Milhs (Erhard Milch), Vācijas ģenerālfeldmaršals (dzimis 1892. gadā)
 1982. gads — Mihails Suslovs (Михаил Суслов), padomju politiķis (dzimis 1902. gadā)
 2005. gads — Filips Džonsons (Philip Johnson), amerikāņu arhitekts (dzimis 1906. gadā)
 2017. gads — Džons Hērts (John Hurt), angļu kinoaktieris (dzimis 1940. gadā)
 2022. gads — Vims Jansens (Wim Jansen), Nīderlandes futbolists un futbola treneris (dzimis 1946. gadā)
 2023. gads — Sindija Viljamsa (Cindy Williams), amerikāņu aktrise (dzimusi 1947. gadā)

Svētku un piemiņas dienas 
Tatjanas diena (Studentu diena) (Krievija)

Janvāris